Боян Бойчев
Усещане

chitanka.info

Аз виждам свят, различен свят,

Който сега в светлина се облича,

Нежно небе, засмени цветя,

Красив е светът, когато обичаш.

Аз виждам жена, любима жена,

Която променя света във очите,

Зов на душа, сетивата звънят,

Единствената жена, която обичам.

Аз чувствам любов, свята любов,

Като безкрайна, непозната Вселена,

Разцъфтява ден, светът е нов,

Единствената любов и вяра родена.

Аз усещам свят, мой свят,

В който жена и любов създават

Най-трудната, най-нужна мечта,

Най-прекрасния свят, на който се радвам.

юли 2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.